Održana humanitarna aukciono – prodajna izložba za Amira Halilovića

Humanitarna aukciono – prodajna izložba za Amira Halilovića, Zeničanina koji boluje od raka pluća, upriličena je sinoć u prostorijama ‘Cabaret club – a’.

Veliki broj naših sugrađana, ovim povodom, posjetio je poznati zenički ugostitetljski objekat, te je, svako na svoj način, podržao ovu humanu misiju braće Petrović. “Udahnuti život punim plućima”  bio je simbolični slogan večerašnjeg druženja.

Predmetom izložbe/aukcije bile su umjetničke slike stvaralaca iz naše zemlje i regiona, originalni ragbi dresovi ragbista iz cijelog svijeta, ali i brojne rukotvorine.

Za Amirovo liječenje potrebno je preko 150.000 maraka, a sva novčana sredstva ostvarena prodajom namijenit će se, isključivo, u tu svrhu.